Missatge: Arnaldo Otegi diu que l'esquerra abertzale s'oposaria a un atemptat, però no condemna la violència Actualitzat a les 17:21 h   17/10/2010El dirigent abertzale Arnaldo Otegi diu des de la presó i en una entrevista al diari "El País", que l'esquerra abertzale s'hi oposaria si ETA cometés ara un atemptat. Otegi afirma que totes les armes han de desaparèixer definitivament de la política basca i aposta per vies dialogades i democràtiques per superar el conflicte a Euskadi. El dirigent abertzale, però, continua sense condemnar la violència. Otegi també diu que ha de desaparèixer l'impost revolucionari i que la kale borroka es mereix el rebuig en termes polítics. "Si ETA matés demà, l'esquerra abertzale s'hi oposaria". Són paraules d'Arnaldo Otegi que aquest diumenge publica el diari "El País", que difon les respostes d'Otegi a un qüestionari que el diari li ha fet arribar a la presó de Navalcarnero, a Madrid.  Just després d'aquestes paraules el qüestionari continua amb una pregunta sobre per què encara no ha condemnat la violència, una pregunta que Otegi deixa sense respondre. Per Otegi, la decisió d'ETA de cessar les accions armades no ha d'estar subjecta a acords polítics. Otegi demana que no es posin més condicions a l'esquerra abertzale que a les altres formacions polítiques per poder-se legalitzar com a partit.VÍDEO:http://www.3cat24.cat/video/3155391/politica/Otegui-a-favor-de-la-fi-dETA
Emocions: no emotion

Resposta: Oposar-se i no condemnar?  Vinga va, no jugem amb les paraules. Açò sí que és determinant: La decisió de suspendre temporal o definitivament la lluita armada no deu ni pot estar subjecte a l'existència d'acords de naturalesa política.
Emocions: anger, distrust